Aș dori să vorbesc azi despre bani și fericire,
două lucruri la care mulți dintre noi ne gândim tot timpul.
Fie încercăm să le câștigăm fie încercăm să le înmulțim.
Mulți rezonăm cu această expresie,
pe care o vedem în religie și în cărți de dezvoltare personală,
cum că banii nu aduc fericirea.
Și aș dori să propun ideea că de fapt e o greșeală.
(Râsete)
Sunt la o școală de afaceri, cu asta ne ocupăm. Așadar, e greșit.
De fapt, nu e vorba că banii nu aduc fericirea.
[Dacă banii nu aduc fericirea este pentru că nu-i cheltui cum trebuie] (Râsete) (Aplauze)
Nu e vorba că banii nu aduc fericirea.
Dacă crezi asta, înseamnă că nu-i cheltui cum trebuie.
În loc de a-i cheltui ca de obicei,
dacă i-ai cheltui diferit ar putea funcționa mai bine.
Înainte de a-ți arăta moduri în care poți cheltui pentru a fi mai fericit,
să vedem modul în care cheltuim de obicei
care nu ne aduc de fapt fericirea.
Am făcut un mic experiment firesc.
Acum câtva timp, CNN a scris un articol interesant
despre ce se întâmplă cu oamenii care câștigă la loterie
Oamenii cred că dacă ar câștiga la loterie, viața ar deveni magnifică.
Articolul însă arată cum viața li se înrăutățește.
Iată ce se întâmplă când oamenii câștigă la loterie:
1) Cheltuie toți banii și intră în datorii
2) Toți prietenii și cunoscuții lor
îi caută și îi sâcâie să le dea bani.
Le ruinează relațiile sociale.
Au mai multe datorii și mai puțini prieteni decât înainte de a câștiga la loterie.
Interesant că cititorii au început să comenteze
pe tema articolului.
În loc de a vorbi despre cum i-a făcut să înțeleagă
că banii nu duc la fericire,
toată lumea spunea: „Știți ce aș face eu dacă aș câstiga la loterie?”,
brodând pe tema a ceea ce ar face.
Iată două comentarii care ni s-au părut mai interesante.
O persoană scria: „Dacă aș câștiga, mi-aș cumpăra propriul meu munte
și mi-aș construi o căsuță în vârf”.
(Râsete)
O altă persoană scria:
„Aș umple o cadă cu bani, aș intra în cadă,
aș fuma un trabuc mare și gros
și aș sorbi dintr-o cupă de șampanie.” Acum devine și mai rău.
„Apoi aș cere să mi se facă o poză cu zeci de copii lucioase.
Oricine s-ar milogi sau ar încerca să mă excrocheze
ar primi o astfel de fotografie și nimic altceva.”
(Râsete)
O mulțime de comentarii erau exact de acest tip.
De fapt oamenii care obțineau bani deveneau antisociali.
V-am spus că banii distrug viața oamenilor și că prietenii devin sâcâitori,
de asemenea ne fac să devenim egoiști și facem lucruri doar pentru noi.
Poate că motivul pentru care banii nu ne fac fericiți
este că nu îi cheltuim pe ce trebuie.
De fapt, îi cheltuim doar pentru noi.
Și ne-am gândit, ce s-ar întâmpla
dacă i-am determina pe oameni să cheltuie mai mult pentru alții?
În loc de a fi antisocial cu banii,
ce-ar fi dacă am fi mai prosociali cu banii.
Ne-am gândit să facem un experiment să vedem ce se întâmplă.
Să lăsăm pe unii să procedeze ca de obicei,
să cheltuie bani doar pentru sine,
iar ceilalți să ofere bani altora
și să măsurăm dacă de fapt devin mai fericiți.
Prima dată am încercat, în Vancouver, într-o dimineață,
ne-am dus într-un campus la Universitatea British Columbia.
Am abordat tineri și le-am spus: „Doriți să luați parte la un experiment?”
Dacă spuneau da, îi întrebam cât de fericiți sunt,
și apoi le dădeam un plic.
Unul din plicuri spunea:
„Până azi la 5:00 p.m. cheltuie acești bani pentru tine.”
Le-am dat exemple pe ce puteau cheltui.
Alții au primit dimineața un bilet care le indica
până la 5:00 p.m. cheltuie banii pentru altcineva.
În plic erau bani. Am oferit sume diverse.
Unii primeau bilețelul și 5 dolari.
Alții primeau bilețelul și 20 de dolari.
I-am lăsat să își vadă de treabă. Făceau ce doreau să facă.
Am descoperit că îi cheltuiau așa cum le ceream.
Seara îi convocam și îi întrebam:
„Pe ce ai cheltuit și cât de fericit te simți acum?”
Ei bine, erau studenți, multe din cheltuieli
erau pe cercei și farduri. Se pare că o parte erau studente.
Dar ce s-a întâmplat cu ceilalți? Lucruri foarte diferite.
O tânără a cumpărat un animal de pluș pentru nepoțica ei.
Unii au oferit banii celor fără adăpost.
Mulți au ajuns la Starbucks.
(Râsete)
Dacă oferi 5 dolari unui student, se gândește la cafea,
aleargă la Starbucks și îi cheltuie cât pot de repede.
Unii și-au cumpărat cafea,
așa cum făceau de obicei,
dar alții au cumpărat cafea pentru altcineva.
Aceeași cumpărătură
țintită spre sine sau spre altcineva.
Ce am descoperit când i-am chemat la finalul zilei?
Cei ce au cheltuit pentru alții erau mai fericiți.
Cei ce au cheltuit pentru sine, nu s-a modificat nimic.
Nu i-a făcut mai puțin fericiți, nici alt efect n-a avut.
De asemenea am descoperit că suma nu conta prea mult.
Oamenii credeau că 20$ înseamna mult mai mult decât 5$.
De fapt, nu contează câți bani cheltui,
contează să îi cheltui pentru alții, nu pentru tine.
Constatăm asta de fiecare dată când dăm oamenilor bani
să-i cheltuie pentru alții nu pentru sine.
Aceștia sunt studenți canadieni -
nu populația cea mai reprezentativă din lume.
Sunt de asemenea relativ bogați, avuți și toate astea.
Am dorit să vedem dacă același lucru se întâmplă oriunde în lume
sau doar în țările bogate.
Am mers în Uganda și am organizat un experiment similar.
Imaginați-vă, în loc de a fi în Canada, unde le-am spune oamenilor:
„Numiți ultima oară când ați cheltuit bani pentru voi sau pentru alți oameni?
Descrie, cât de fericit te-a făcut asta?”
sau in Uganda: „Numiți când ați cheltuit bani ultima oară
pentru tine sau pentru alții și descrie experiența”.
Apoi îi întrebam cât de fericiți sunt.
Din nou, ceea ce vedem este uimitor pentru că există lucruri general valabile
despre ceea ce faci cu banii,
dar și adevărate diferențe culturale legate de ce faci cu ei.
De exemplu, acestea sunt niște asemănări.
Aceștia sunt doi domni din Canada și Uganda.
Iată o persoană din Uganda, care spune următorul lucru.
Noi am spus: „Spuneți-ne când ați cheltuit bani pentru altcineva.”
Bărbații povesteau cel mai des despre cum au cheltuit bani pentru femei, se pare.
El a spus: „Am sunat o fată pe care doream să o iubesc.”
Cred că era vorba despre dragoste romantică, deși nu e clar
dacă se referea la dragoste fizică.
„Am ieșit împreună...”
La final spune că nu a cucerit-o până acum.
Aici e un domn din Canada, aproape același lucru.
„Mi-am scos prietena la cină. Ne-am dus la un film. Am plecat devreme.
Apoi am mers în camera ei doar pentru o prăjitură.”
(Râsete)
Valoare universal umană: cheltui bani pentru alții
ești drăguț cu ei.
Poate că ai un plan, poate că nu.
Dar apoi vedem aceste asemănări,
dar și diferențe extraordinare.
Uitați-vă la acestea două. Aici e o femeie din Canada.
I-am cerut: „Spuneți-ne când ați cheltuit bani pentru altcineva.”
Ea răspunde: „Am cumpărat un cadou pentru mama.
M-am dus cu mașina la mall, am cumpărat un cadou și l-am oferit mamei.”
Absolut drăguț! E frumos să oferi cadouri unor persoane pe care le cunoști.
Comparați cu o femeie din Uganda.
„Mă plimbam și am întâlnit o prietenă veche al cărei fiu era bolnav de malarie.
Nu aveau niciun ban. S-au dus la o clinică și eu le-am dat acești bani.”
Nu e vorba de 10.000 de dolari, e moneda locală. O sumă foarte mică de bani, de fapt.
Motivații enorm de diferite.
Aceasta este o adevărată nevoie medicală, literalmente o donație salvatoare de vieți.
Mai sus, era ceva de genul „Am cumpărat un cadou pentru mama.”
Ceea ce vedem din nou este că modul specific în care cheltui bani pentru alții
nu e nici pe departe la fel de important ca faptul în sine de a cheltui pentru altcineva
pentru a te face fericit, ceea ce e de fapt foarte important.
Nu trebuie să faci lucruri uluitoare cu banii pentru a deveni fericit.
Poți face lucruri mărunte, banale, și să obții beneficii din asta.
Acestea sunt doar două țări.
Am dorit să mergem mai departe și să ne uităm la fiecare țară din lume, dacă putem,
pentru a vedea relația dintre bani și fericire.
Vă voi arăta imediat o hartă a lumii. Am obținut date de la Organizația Gallup,
pe care o cunoașteți din sondajele politice care au fost realizate recent.
Oamenii sunt întrebați: „Ați donat recent pentru organizații caritabile?”
„Cât de fericit sunteți în general?”
Putem observa legătura dintre cele două lucruri.
Sunt corelate pozitiv?
Donațiile te fac mai fericit? Sau sunt corelate negativ?
Pe această hartă, verde înseamnă că sunt corelate pozitiv,
roșu înseamnă că sint corelate negativ.
Se vede că lumea e al naibii de verde!
În aproape fiecare țară din lume, acolo unde deținem aceste date,
oamenii care donează pentru organizații caritabile sunt mai fericiți decât oamenii
care nu donează.
Știu că vă uitați cu toții la țara aceea roșie din mijloc.
N-aș fi cinstit să nu vă spun ce țară este. E Republica Centrafricană.
Putem broda povești, poate că acolo e diferit pentru un motiv anume.
Imediat mai jos, la dreapta, se află Rwanda, care e incredibil de verde.
Deci, oriunde ne-am uita, vedem că donând banii
ești mai fericit decât dacă îi păstrezi pentru tine.
În întreaga lume vedem acest lucru în viaţa de zi cu zi
că acesta este impactul cheltuirii banilor în folosul altora mai degrabă decât al tău.
E valabil în viața de zi cu zi, și uneori în viața personală a fiecăruia.
Cum stau lucrurile cu viața de la serviciu, unde ne petrecem cealaltă parte a vieții,
unde nu suntem alături de cei pe care îi cunoaștem bine.
Am decis să intrăm în companii și să facem un studiu similar.
Acestea sunt echipe de vânzări din Belgia. Ei lucrează în echipe,
ies pe teren și încearcă să-i convingă pe doctori să le cumpere medicamentele.
Vedem abilitatea lor de vânzare în funcție de calitatea lor de om de echipă.
Pentru unele echipe le dăm oamenilor nişte bani pentru ei înșiși,
şi le spunem: "Cheltuiți-i pe ce doriți, pentru voi”.
Exact cum am procedat cu studenții din Canada.
Dar altor echipe le spunem: "Poftiți 15 euro.
Cheltuiți-i pentru unul din membrii echipei voastre.
Cumpărați-le un cadou și oferiți-i-l.
Acum avem echipe care cheltuiesc pentru ei înşişi
şi avem aceste echipe prosociale cărora le oferim bani
pentru a face un bine echipei.
Motivul pentru care am aici o pinata nostimă,
este pentru că una din echipe au pus banii împreună și au cumpărat o pinata.
Împreună, au lovit pinata până când au căzut toate bomboanele.
O activitate copilărească și banală,
dar gândiți-vă ce diferență pentru echipa care nu a făcut așa ceva
care au primit 15 euro, i-au pus în buzunar, poate și-au cumpărat o cafea.
Sau echipele care au avut această experienţă prosocială
în care s-au unit, au cumpărat ceva împreună și au realizat ceva în echipă.
Constatăm că echipele prosociale vând mai multe chestii
decât echipele care au păstrat banii pentru sine.
O modalitate de a ne gândi la asta este că pentru fiecare 15 euro
pe care îi dai oamenilor pentru ceva personal,
și-i pun în buzunar și nu fac nimic altfel decât înainte.
Nu obții niciun ban din asta. De fapt, pierzi bani
pentru că nu îi motivează.
Dar când le dai 15 euro pentru echipă,
se descurcă atât de bine în echipă încât vei obţine un câștig imens
făcând acest tip de investiții.
Probabil vă gândiți, „Foarte frumos, dar există un context
incredibil de important pentru servicii publice,
şi nu-mi pot imagina că ar funcționa și acolo.
„Practic, dacă nu-mi arată că funcţionează și aici,
nu cred în nimic din tot ce-a spus.”
Pun pariu că toți vă gândiți la echipele de dodgeball.
(Râsete)
Aceasta e o critică enormă pe care am primit-o.
„Dacă nu puteți demonstra că funcționează și într-o echipă de dodgeball, e doar o prostie.”
Am ieşit şi găsit câteva echipe de dodgeball şi ne-am infiltrat.
Am procedat exact la fel.
Dăm unor echipe bani pe care să îi cheltuie doar pentru ei.
Altor echipe, le dăm bani pe care să-i cheltuie pe coechipieri.
Echipele care au cheltuit banii pentru sine,
au avut exact același procent de meciuri câștigate ca și înainte.
Echipele care primesc bani pentru coechipieri devin cu totul diferite
şi de fapt domină Liga spre final.
În toate aceste contexte diferite: viața ta personală, de la muncă,
şi chiar şi în situații stupide, cum ar fi sporturile de interior,
observăm că a cheltui banii pentru alții aduce un beneficiu mai mare pentru sine
decât a cheltui pentru sine.
Deci, dacă credeţi că banii nu pot cumpăra fericirea, înseamnă că nu îi cheltuiți cum trebuie.
Implicaţia nu este că ar trebui să cumperi acest produs și nu altul
pentru a deveni mai fericit.
De fapt, nici n-ar trebui să te gândești la ce produs să cumperi pentru tine
ci mai bine să încerci să oferi ceva unei alte persoane.
Din fericire, vă oferim șansa să donați niște bani chiar azi.
Dacă vă uitați pe dosul ecusonului, chiar în partea de jos -
uitați-vă acum, pentru că chiar vreau să faceți asta mai târziu,
veţi vedea DonorsChoose.org, care este o organizație non-profit,
în principal pentru profesorii din şcolile publice cu venituri reduse.
Ei postează proiecte, cum ar fi: „Doresc să predau Huckleberry Finn elevilor mei
și nu avem cărțile.”
sau „Am nevoie de un microscop pentru a preda științe elevilor mei,
şi nu avem unul".
Tu și cu mine putem să le cumpărăm unul.
Profesorul îți va scrie un bilețel de mulțumire, la fel și elevii,
uneori îți trimit poze cu ei în timp ce folosesc microscopul.
Este un lucru extraordinar.
Acel cod din partea de jos a ecusonului este de fapt un voucher,
un voucher cadou, cu bani gratis pe care să îi donezi unei organizații caritabile.
Intrați pe site și introduceţi codul.
Vă încurajez să nu donați doar banii de pe acest voucher.
Donați din proprii bani
şi începeți să vă gândiți mai puțin la „ce-aș putea să-mi cumpăr”,
și mai mult la „Dacă aș avea 5 sau 15 dolari,
ce aș putea face cu ei spre binele altor oameni?”
Pentru că, în cele din urmă, când veţi face asta,
veți descoperi că vă faceți vouă înșivă mai mult bine.
Vă mulţumesc.
(Aplauze)